wickkiey/tamil-wikipedia-chunked huggingface dataset:
# பாதரச(I) குளோரைடு

## கலோமல் மின்முனை

பாதரச(I) குளோரைடு சேர்மம் இதன் தனித்துவமான ஆக்சிசனேற்ற ஒடுக்க பண்புகளின் காரணமாக மின் வேதியியலில் விரிவாகப் பயன்படுத்தப்படுகிறது. முற்காலத்தில் கலோமல் மின்முனையை தரவு மின்முனை என்று கருதுவர். கடந்த 50 ஆண்டுகளாக வெள்ளி/வெள்ளி குளோரைடு மின்வாய்கள் மேலோங்கிய பயன்பாட்டில் உள்ளன. பாதரசத்தின் அபாயகரமான நச்சுத்தன்மை காரணமாக பாதரச மின்வாய்கள் தடைசெய்யப்பட்டிருந்தாலும் பல வேதியியலர்கள் பாதரச மின்வாய்களின் துல்லியத்தை இன்னமும் நம்புகின்றனர். முறையாக கையாளப்பட்டால் இவை அபாயமற்றவை என்றும் அவர்கள் கூறுகிறார்கள்.
# பாதரச(I) குளோரைடு

## கலோமல் மின்முனை

### ஒளி வேதியியல்

பாதரச(I) குளோரைடு சிதைவடைந்து பாதரச(II) குளோரைடாக மாறுகிறது மற்றும் புற ஊதா ஒளியில் படநேர்ந்தால் தனிமநிலை பாதரசமாகிறது.  
::Hg<sub>2</sub>Cl<sub>2</sub> → HgCl<sub>2</sub> + Hg  
ஒளிக்கற்றையில் இடம்பெற்றுள்ள போட்டன்களின் எண்ணிக்கையைக் கணக்கிட பாதரசத்தின் உற்பத்தி கதிர் செறிவு அளவியில் பயன்படுத்தப்படுகிறது.  
பாதரச(II) குளோரைடு மற்றும் அமோனியம் ஆக்சலேட்டு முன்னிலையில் ஒளி வினையை நிகழ்த்தினால் பாதரச(I) குளோரைடு, அமோனியம் குளோரைடு மற்றும் கார்பனீராக்சைடு முதலியன உற்பத்தியாகின்றன.
::2HgCl<sub>2</sub> + (NH<sub>4</sub>)<sub>2</sub>C<sub>2</sub>O<sub>4</sub> + Light → Hg<sub>2</sub>Cl<sub>2</sub><sub>(s)</sub> + 2[NH<sub>4</sub><sup>+</sup>][Cl<sup>−</sup>] + 2CO<sub>2</sub>  
1880 ஆம் ஆண்டில் யே. எம். ஈடர் முதன்முதலில் குறிப்பிட்ட இவ்வினையைக் கண்டறிந்தார் என்பதால் ஈடர் வினை என்ற பெயராலும் இவ்வினையை அடையாளப்படுத்துவர். டபிள்யூ.ஈ ரோசிவேயர் 1929 இல் இவ்வினையை மறு ஆய்வு செய்தார்..
# பாதரச(I) குளோரைடு

## தொடர்புடைய பாதரச(I) சேர்மங்கள்

பாதரச(I) புரோமைடு Hg2Br2 சேர்மம் இளமஞ்சள் நிறத்திலும் பாதரச(I) அயோடைடு Hg2I2 நிறத்திலும் காணப்படுகின்றன. இரண்டுமே குறைந்த கரைதிறன் கொண்டவையாகும். வலிமையான அமிலங்கள் இல்லாதபோது பாதரச(I) புளோரைடு நிலைப்புத்தன்மையைக் குறைவாகக் கொண்டிருக்கும்.
# பாதரச(I) குளோரைடு

## முன்பாதுகாப்பு

பாதரச(I) குளோரைடு நச்சுத்தன்மையுடையது, இருப்பினும் நீரில் இதன் குறைவான கரைதிறன் காரணமாக பாதரச(II) குளோரைடைக் காட்டிலும் பொதுவாக இது ஆபத்துக் குறைவானது. 1700 ஆம் ஆண்டுகளின் பிற்பகுதியில் இருந்து 1860 ஆம் ஆண்டுகள் வரை அமெரிக்காவில் சிறுநீர்பிரிப்பு மற்றும் மலமிளக்கி மருந்துகளாகப் பயன்படுத்தப்பட்டது. 1954 ஆம் ஆண்டு வரை பிரிட்டனில் பல்துலக்கும் பொடிகளில் கலோமலும் ஒரு பொதுவான உட்பொருளாக இருந்தது. குழந்தைகளில் கை மற்றும் பாதங்களில் முனைவலி எனப்படும் இளஞ்சிவப்பு நோய் தோன்றுவதற்கு கலோமல் காரணமாக இருந்துள்ளது. அந்த நேரத்தில் இதன் இறப்பு விகிதம் 10 இல் 1 ஆகும் . இதன் நச்சுத்தன்மை கண்டறியப்பட்டவுடன் கலோமலின் மருத்துவப் பயன்பாடுகள் கைவிடப்பட்டன.  
குளியல் சோப்புகளிலும் தோல் மென்மையாக்கிகளிலும் கலோமலை பயன்படுத்த இயலும். அமெரிக்கா, கனடா, சப்பான் மற்றும் ஐரோப்பிய ஒன்றியம் முதலான நாடுகளில் தற்போது இப்பயன்பாடு சட்டப்படி குற்றமாகும் . இத்தகைய அழகியல் பொருள்களை உற்பத்தி செய்யும் தொழிலாளர்களிடம் மேற்கொள்ளப்பட்ட ஓர் ஆய்வில், 2,3-டைமெர்காப்டோ-1-புரோப்பேன் சல்போனிக் அமிலத்தின் சோடியம் உப்பைக் கொடுத்து சோதித்த போது சிறுநீரில் பாதரசத்தின் செறிவு சாதாரண நிலைக்கு குறைவது கண்டறியப்பட்டது .
# விஜயரகுநாத இராமசாமி சேதுபதி

**விஜயரகுநாத இராமசாமி சேதுபதி** என்பவர் இராமநாதபுரம் ஜமீனின் ஜமீந்தார் ஆவார். இவர் அண்ணாசாமி சேதுபதிக்கு அடுத்த ஜமீன்தார் ஆவார். இவர் அண்ணாசாமி சேதுபதியின் சுவிகாரப் புத்திரன் ஆவார்.
# விஜயரகுநாத இராமசாமி சேதுபதி

## வாரிசாக நியமிக்கப்படுதல்

அண்ணாசாமி சேதுபதி ஆட்சிக்காலத்தில் இராமநாதபுரம் சமஸ்தானம் நடுவர் மன்ற நிர்வாகத்தில் இருந்தது. தொடர்ந்து 14 ஆண்டுகள் நீடித்த வாரிசு உரிமை வழக்கின் காரணமாக இராமநாதபுரம் சமஸ்தானம் முதன் அதுவரை இல்லாத அளவிற்கு பணச் சிக்கலில் இருந்து வந்தது. கிழக்கிந்தியக் கம்பெனியாரிடம் இருந்து மாதந்தோறும் அண்ணாசாமி சேதுபதிக்கு அளிக்கப்பட்டு வந்த பராமரிப்புத் தொகையான ரூபாய் 100 எந்த வகையிலும் தேவைகளை நிறைவு செய்வதாக இல்லை. இதனால் பல தனவந்தர்களிடம் இவர் கடன் பெற்று வாழ்க்கை நடத்தியதினார். இதனால் ரூ. 96,000 வரையான கடனுக்குக் கடன்காரர்கள் இவர் மீது வழக்கு தாக்கல் செய்தனர்.  
ஏற்கனவே இவர் இராமநாதபுரம் சமஸ்தானத்தைத் தம்மிடம் ஒப்படைக்குமாறு தாக்கல் செய்திருந்த வழக்கு இன்னொரு புறம் நடந்துவந்தது. இதற்கிடையில் இவர் மரணமடைவதற்கு முன்னால் தனது மனைவி முத்து வீராயி நாச்சியாரின் சகோதரர் இராமசாமித் தேவரைத் தமது வாரிசாக நியமித்திருந்தார்.
# விஜயரகுநாத இராமசாமி சேதுபதி

## இராமசாமி சேதுபதி வாழ்க்கைக் குறிப்பு

இராமசாமித் தேவருக்கு அவருடைய மனைவி, ராணி பர்வதவர்த்தனி நாச்சியார் மூலம் மங்களேஸ்வரி நாச்சியார், துரைராஜ நாச்சியார் என்ற இரு பெண் மக்கள் இருந்தனர். இராமசாமித் தேவர் கி.பி. 1830இல் இறப்பதற்கு முன்னர் தமது சகோதரியும் சுவீகாரத் தாயாருமான முத்து வீராயி நாச்சியாரைத் தமது வாரிசாக நியமித்தார். சிறுமிகளாக இருந்த தன் இரு பெண்களுக்கு பாதுகாவலராக தனது தம்பி முத்துச்செல்லத் தேவரை நியமனம் செய்திருந்தார். இந்தச் சாசனத்தில் இராமநாதபுரம் ஜமீன்தாரியில், நிர்வாகப் பொறுப்பாளரான செய்யது இஸ்மாயில் சாகிப் என்பவர் கையெழுத்திட்டிருந்தார்.
# மஞ்சள்கொண்டை கிளி

̺  
**மஞ்சள்கொண்டை கிளி** (Sulphur-crested cockatoo) இது கொண்டைக்கிளி வகையில் கிளி இனத்தைச் சார்ந்த பறவையாகும். இவை ஆத்திரேலியா கண்டத்தில் அமைந்துள்ள நியூ கினி தீவுககள், சொலமன் தீவுகள் மேலும், பிலிப்பீன்சு போன்ற நாடுகளில் காணப்படுகிறது. இவை அந்நாட்டில் மிகுதியாகவும், ஒருசில நேரத்தில் மனிதர்களுக்கு தீங்கானது எனவும் கருதப்படுகிறது. இவை கிளிகளைப்போல் மிகவும் அறிவார்ந்த பறவையாகம், பரவலாக வீடுகளில் செல்லப்பிராணியாக வளர்க்கப்படும் பறவையாகவும் உள்ளது. இப்பறவை மற்ர கிளிகளைப் போலவே தன்து கூட்டிற்காக போட்டிபோடும் தன்மை கொண்டதாக உள்ளது. இரண்டு முதல் மூன்று குட்டைகள் வரை இட்டு 25 முதல் 27 நாட்கள் வரை அடைகாக்கும் தன்மையை கொண்டுள்ளது. ஆஸ்திரேலியக் கிளி இனமான இவற்றைப் போல் 25 வகையான கிளிகள் சட்டத்திற்குப் புறம்பாக இந்திய சந்தையில் விற்கப்படுகின்றன.
# தர்லா ஆறு

வழியாக பாயும் தர்லா ஆறு]]  
**தர்லா ஆறு** (**Dharla River**) , சிக்கிம் நாட்டின் இமயமலையில் உற்பத்தியாகி இந்தியாவின் மேற்கு வங்காளம் மாநிலத்தின் ஜல்பாய்குரி மாவட்டம் மற்றும் கூச் பிகார் மாவட்டம் வழியாக பாய்ந்து பின்னர் வங்காளதேசத்தின் குரிகிராம் மாவட்டத்தின் வழியாக 75 கி.மீ., பாய்ந்து பிரம்மபுத்திரா ஆற்றில் கலக்கிறது.
# ஜே. கே. ரித்தீஷ்

**ஜே. கே. ரித்தீஷ்** (5 மார்ச் 1973 – 13 ஏப்ரல் 2019) ஓர் இந்திய நடிகரும், அரசியல்வாதியும் ஆவார். இவர் அண்ணா திராவிட முன்னேற்றக் கழகத்தை சேர்ந்தவர் ஆவார். இவர் 2009 ஆம் ஆண்டு நடந்த நாடாளுமன்றத் தேர்தலில், இராமநாதபுரம் தொகுதியிலிருந்து, திராவிட முன்னேற்றக் கழகம் சார்பில் போட்டியிட்டு, இந்திய மக்களவைக்குத் தேர்ந்தெடுக்கப்பட்டார். அந்த தேர்தலில் தன்னை எதிர்த்துப் போட்டியிட்ட அதிமுக வேட்பாளரான வி. சத்தியமூர்த்தியை 69,915 வாக்குகள் வேறுபாட்டில் வென்றார். பின்னர் ஏப்ரல் 10, 2014 அன்று முன்னாள் முதலமைச்சரான ஜெயலலிதா முன்னிலையில் அதிமுகவில் இணைந்தார்.
# ஜே. கே. ரித்தீஷ்

## வாழ்க்கை வரலாறு

இவர் 05 மார்ச் 1973 ஆம் ஆண்டு இலங்கையில் உள்ள கண்டியில் பிறந்தார். பின்னர் 1976 ஆம் ஆண்டு இவரது குடும்பம் இராமேஸ்வரத்திற்கு குடிபெயர்ந்து. இவரது தந்தை விவசாயியும் மற்றும் தாயார் இல்லத்தரசியும் ஆவார். இவருக்கு சாந்தி மற்றும் மணி என இரண்டு தங்கைகள் உள்ளனர். இவர் 2006 ஆம் ஆண்டு ஜோதீஸ்வரி என்பவரைத் திருமணம் செய்து கொண்டார். இவர்களுக்கு ஆரிக் ரோசன் என்னும் மகன் உள்ளார். இவர் இராமநாதபுரம் மாவட்டத்தில் உள்ள முகமது சதாக் என்னும் தொழில்நுட்பக் கல்லூரியில் படிப்பை முடித்தார். பின்னர் காரைக்குடியில் உள்ள அழகப்பா பொறியியல் கல்லூரியில் பட்டப்படிப்பை முடித்தார்.  
2011ஆம் ஆண்டில், அமெரிக்க வாழ் இந்தியர் ஒருவருக்கு நிலம் வாங்கித் தருவதாகக்கூறி ஏமாற்றியதாக, இவர் மீது வழக்குப் பதிவுசெய்யப்பட்டது.
# ஜே. கே. ரித்தீஷ்

## திரை வாழ்க்கை

இவர் சின்னி ஜெயந்த் இயக்கிய கானல் நீர் திரைப்படத்தில் முதல் முதலில் திரையுலகிற்கு அறிமுகமானார். அதன் பின்பு 2008 ஆம் ஆண்டு வெளியான நாயகன் திரைப்படத்தில் நடித்தார். பின்பு பெண் சிங்கம், எல். கே. ஜி ஆகிய திரைப்படங்களில் நடித்தார்.
# ஜே. கே. ரித்தீஷ்

## திரை வாழ்க்கை

### நடித்த திரைப்படங்கள்

| வருடம் | திரைப்படம் | கதாபாத்திரம் | குறிப்புகள் |
| --- | --- | --- | --- |
| 2007 | *கானல் நீர்* | ராஜவேல் |  |
| 2008 | *நாயகன்* | குரு |  |
| 2010 | *பெண் சிங்கம்* |  |  |
| 2019 | *எல். கே. ஜி* | ராம்ராஜ் பாண்டியன் |  |
# ஜே. கே. ரித்தீஷ்

## இறப்பு

இவர் 2019 ஆம் ஆண்டு நாடாளுமன்றத் தேர்தல் பிரச்சாரத்தில் ஈடுபட்டிருந்த நிலையில், ஏப்ரல் 13, 2019 அன்று மாரடைப்பு ஏற்பட்டு, உயிரிழந்தார்.
# இராணி முத்து வீராயி நாச்சியார்

**இராணி முத்து வீராயி நாச்சியார் ** என்பவர் இராமநாதபுரம் ஜமீனின் ஜமீன்தாரினி ஆவார். இவர் விஜயரகுநாத இராமசாமி சேதுபதிக்கு அடுத்த ஜமீன்தாரினியான பொறுப்பேற்றவர் ஆவார். இவர் விஜயரகுநாத இராமசாமி சேதுபதியின் சகோதரி ஆவார்.
# இராணி முத்து வீராயி நாச்சியார்

## வாரிசாக நியமிக்கப்படுதல்

விஜய இராமசாமி சேதுபதி கி.பி. 1830இல் இறப்பதற்கு முன்னர் தமது சகோதரியும் சுவீகாரத் தாயாருமான முத்து வீராயி நாச்சியாரைத் தமது வாரிசாக நியமித்தார். இதனைச் சுட்டிக்காட்டி இராணி முத்து வீராயி நாச்சியார் விடுத்த வேண்டுதலுக்கிணங்க மதுரைச் சீமை கலெக்டர் விவேஷிங் ஜமீன்தாரியை இவரிடம் ஒப்படைக்கப் பரிந்துரை செய்தார். அதனை ஏற்றுக்கொண்ட கம்பெனித் தலைமை இராமநாதபுரம், ஜமீன்தாரியை இராணி முத்து வீராயி நாச்சியாரிடம் ஒப்படைக்க உத்தரவிட்டது.
# இராணி முத்து வீராயி நாச்சியார்

## வாழ்கைக் குறிப்பு

இராணி முத்து வீராயி நாச்சியார் திறமையாக சமஸ்தான மேலாளரான இஸ்மாயில் சாகிபுடன் இணைந்து சமஸ்தான அலுவல்களைத் திறம்பட ஆற்றினார். பல ஆண்டுகளாகப் பற்றாக்குறையினால் அவதிப்பட்டு வந்த சமஸ்தானம் நிதி வசதியுடன் கூடியதாக மேம்பட்டது. இந்நிலையில் மறைந்த விஜயரகுநாத இராமசாமி சேதுபதியின் விதவை மனைவியான பர்வதவர்த்தனி நாச்சியாரும் வேறு சிலரும் இராணி முத்து வீராயி நாச்சியாருக்கு எதிராகப் பல வழக்குகளைத் தொடர்ந்தனர். இதேசமயம் எட்டையபுரம் பாளையக்காரர் இராமநாதபுரம் சமஸ்தானத்தின் தெற்கு எல்லையில் பல ஆக்கிரமிப்புகளைச் செய்து வந்தார். இவையனைத்தையும் இராணி முத்து வீராயி நாச்சியார் உரியவர்களின் ஆலோசனையோடு சமாளித்துவந்தார்.  
இந்த முறண்பாடுகளால் இராணி முத்து வீராயி நாச்சியாருக்கும் விதவை இராணியான பர்வதவர்த்தனிக்கும் உறவுகள் சீர் கெட்டன. இறுதியில் இராணியின் மாமியாரான முத்து வீராயி நாச்சியாரும் பர்வதவர்த்தனி நாச்சியாரும் சமரச உடன்பாட்டினைச் செய்துகொண்டனர். அதன்படி இராஜசிங்க மங்கலம் வட்டகையில் உள்ள பிடாரனேந்தல் பகுதிக்கு இராணி முத்து வீராயி நாச்சியாரைச் உட்பிரிவு ஜமீன்தாரினியாகச் செய்யப்பட்டதுடன் இராமநாதபுரம் அரண்மனை வளாகத்தில் சர்வ சுதந்திரத்துடன் வசிப்பதற்கான உரிமையும் வழங்கப் பெற்று மாதந்தோறும் ரூ. 1000 ஐ இராமநாதபுரம் சமஸ்தானக் கருவூலத்திலிருந்து பெற்றுக் கொள்வதற்கும் இராணி பர்வதவர்த்தனி நாச்சியார் ஒப்புதல் அளித்தார். மேலும் ஏற்கனவே முத்து வீராயி நாச்சியார் சுவீகாரப் புத்திரனாக ஏற்றுக் கொண்டிருந்த சிவசாமி சேதுபதியை இராமநாதபுரம் பட்டத்திற்கு உரிமை கோருவது இல்லை என ராணி முத்து வீராயி நாச்சியார் இணக்கம் தெரிவித்தார். இது நடந்தது 29. மார்ச் 1850 இல். இந்த உடன்பாட்டைச் செய்து கொள்வதற்கு முன்னர் இராணி பர்வதவர்த்தனி நாச்சியார் சிவஞானத்தேவரின் மகனும் புதுமடம் கிராமத்தில் உள்ள தனது தங்கை வீராயியின் மகனுமான முத்து இராமலிங்கத்தை 24. மே 1847இல் தனது வாரிசாக ஏற்றிருந்தார்.
# பெர்தானா தாவரவியல் பூங்கா

**பெர்தானா தாவரவியல் பூங்கா**; (மலாய்: *Taman Botani Perdana*; ஆங்கிலம்: *Perdana Botanical Gardens*; சீனம்: 湖滨公园) என்பது மலேசியா, கோலாலம்பூர் மாநகரில் அமைந்து உள்ள ஒரு தாவரவியல் பூங்காவாகும். மலேசியாவின் முதல் பெரிய அளவிலான பொழுதுபோக்குப் பூங்கா எனவும் அறியப் படுகிறது.  
இந்தப் பூங்கா பொதுவாக **பெர்தானா ஏரி பூங்கா** (*Perdana Lake Gardens*); அல்லது **ஏரிப் பூங்கா** (*Lake Gardens*); மற்றும் **பொது பூங்கா** (*Public Gardens*) எனவும் அழைக்கப் படுகிறது. இதன் பரப்பளவு 91.6 ஹெக்டர் ஆகும். இது நகரின் மையத்தில், 1888 இல் நிறுவப்பட்டது.  
குடியேற்றக் காலத்தின் போது கோலாலம்பூர் நகரத்தின் சுவாரசியமான மற்றும் பொழுதுபோக்குப் புகலிடமாக இந்தப் பூங்கா அமைக்கப்பட்டது. இங்கு பெரிய அளவிலான செதுக்கப்பட்ட மரங்கள் மற்றும் அழகுபடுத்தப்பட்ட தோட்டங்கள் உள்ளதால் சுற்றுலாப் பயணிகளின் கவனத்தை ஈர்த்துள்ளது.
# பெர்தானா தாவரவியல் பூங்கா

## வரலாறு

19-ஆம் நூற்றாண்டின் பிற்பகுதியில், இந்தப் புகழ்பெற்ற காலனித்துவ காலத்துப் பூங்கா, ஆல்பிரட் வென்னிங் *(Alfred Venning)* எனும், பிரித்தானிய சிலாங்கூர் மாநிலப் பொருளாளர் சிந்தனையில் உதித்ததாகும். 1888-ஆம் ஆண்டில், வெனிங் ஒரு தாவரவியல் பூங்கா *சுங்கை பிராஸ் பிராஸ்* (*Sungei Bras Bras*) பள்ளத்தாக்கில் கட்டப்பட வேண்டும் என்று பரிந்துரைத்தார்.  
அந்தத் திட்டத்திற்குப் பிரித்தானிய குடியுரிமை அமைச்சர் பிராங்க் சுவெட்டன்காம் (*Frank Swettenham*) உடன்பட்டார். மற்றும் பூங்கா அமைப்பதற்கு அரசு நிதியில் இருந்து ஒரு சிறு மானியம் வழங்கினார்.
# பெர்தானா தாவரவியல் பூங்கா

## வரலாறு

### பொதுமக்களின் ஆதரவு

*ஆல்பிரட் வென்னிங்* மூலமாக இந்தப் பூங்காவிற்கு பரப்பளவில் திட்டம் ஒன்று அமைக்கப்பட்டது. இந்தத் திட்டத்தில், "பரிசோதனைப் பொருளாதாரத் தோட்டம்" ஒன்றும் அடங்கும். அந்த நிலத்தில் உள்ள புதர்க் காடுகள் மற்றும் *லாலாங்* வகைப் புற்கள் அகற்றப்பட்டு, அந்தப் பகுதிகளில் அலங்காரமாகப் பூக்கும் மரங்கள் மற்றும் சிறு செடிகள் நடப்பட்டன.  
இந்தத் திட்டம் பொதுமக்களின் ஆதரவை, குறிப்பாக சீன கான்டோனிஸ் சமூகத்தில் பெரும் வரவேற்பைப் பெற்றது. இதனால், கான்டோனிஸ் சமூகத்தின் முன்னணி நபரான *டோகே சோவ் ஆ எவோக்* 1888-ஆம் ஆண்டில் ஆரம்ப நடவு திட்டத்திற்கு நூறு செம்பா மற்றும் ஆரஞ்சு மரங்களை வழங்கினார்.  
*சுவெட்டென்காம்* மனைவியால் சிட்னி ஏரி என்று பெயரிடப்பட்ட ஒரு செயற்கை ஏரி *சுங்கை பிராஸ் பிராஸ்* பள்ளத்தாக்கில் உருவாக்கப்பட்டது. இந்த ஏரி இப்பொழுது பெர்டானா ஏரி என்று அழைக்கப் படுகிறது. இந்தத் திட்டம் முடிவு அடைவதற்கு கிட்டத்தட்ட பத்து ஆண்டுகள் ஆனது.
# பெர்தானா தாவரவியல் பூங்கா

## வரலாறு

### சமூக அரங்கில் ஐரோப்பியர்களின் மேலாதிக்கம்

ஆனால் இப் பூங்கா வேலை தொடங்கிய ஒரு வருடத்திற்குப் பின்னர் முறையாக மே 13, 1889 அன்று *ஸ்ட்ரெய்ட்ஸ்* குடியேற்றங்களின் ஆளுனர் *சர் செசல் கிளெமென்டி ஸ்மித்* என்பவரால் திறந்து வைக்கப்பட்டது.  
தற்போது *கார்சோசா செரி நெகரா* என அழைக்கப்படும் பிரித்தானிய அரசாங்கப் பிரதிநிதியான *ஃபிராங்க் ஸ்வெட்டன்ஹாமின்*, அலுவலக இல்லமானது, இங்குள்ள ஒரு மலை உச்சியில் அமைந்துள்ளது.  
மேலும், ஆல்பிரட் வென்னிங், 1890 ஆம் ஆண்டில், ஏரி சங்கம் என்கிற பெயரில் ஒரு (இப்போது *ராயல் லேக் கிளப்* என்று அழைக்கப்படுகிறது) சமூக சங்கத்தை உருவாக்கினார். இது, சிலாங்கூர் சங்கத்தைப் போல் அல்லாமல், ஐரோப்பியர்களுக்கு என்றே ஏற்படுத்தப்பட்ட சங்கமாக இருந்தது. அரை நூற்றாண்டுக்கும் மேலாக கோலாலம்பூரில் ஐரோப்பியர்கள் சமூக அரங்கில் மேலாதிக்கம் செலுத்தும் ஒரு தனித்த ஐரோப்பிய சங்கமாக இது விளங்கியது. 1963 ல் கட்டப்பட்ட மலேசிய நாடாளுமன்றம் இப் பூங்காவின் வடக்கு எல்லையில் அமைந்துள்ளது.
# பெர்தானா தாவரவியல் பூங்கா

## வரலாறு

### பெயரிடுதல்

பூங்கா ஆரம்பத்தில் *பொதுப் பூங்கா* என்று அழைக்கப்பட்டது, ஆனால் பின்னர் *ஏரிப் பூங்கா* என மறுபெயரிடப்பட்டது. 1975 ஆம் ஆண்டில், தன் அப்துல் ரசாக் என்பவரால் *தாமன் தாசிக் பெர்டானா* அல்லது *பெர்டானா ஏரிப் பூங்கா* என மறுபெயரிடப்பட்டது. பூங்காவை ஒரு தாவரத் தோட்டமாக மாற்றும் முதல் கட்டத்தில், ஜூன் 28, 2011 அன்று டாட்டா 'ஸ்ரீ நஜீப் ரசாக் என்பவரால் 'பெர்டானா தாவரவியல் பூங்கா' என்று மீண்டும் பெயர் மாற்றப்பட்டது.
# பெர்தானா தாவரவியல் பூங்கா

## இருப்பிடம்

இப் பூங்கா, *ஜாலான் பெர்டானா* அல்லது *வென்னிங் சாலை*யின் வழியில் அமைந்துள்ளது. இது மலேசியாவின் தேசிய அருங்காட்சியகம் அருகே அமைந்துள்ளது. இதற்கு நடந்து செல்லும் தூரத்தில் உள்ள பொதுப் போக்குவரத்து மையம் கோலாலம்பூர் சென்ட்ரல் ரயில் நிலையமாகும்.  
இதற்கு செல்லும் மற்றொரு வழியானது, பாசிர் சென்டி எல் ஆர் டி நிலையத்திலிருந்து ரேபிட் கேஎல் நிறுத்தத்தை அடைய பேருந்து B112 வேண்டும். இந்த நிறுத்தமானது பூங்காவின் இறுதியில் இருக்கும் தேசிய அருங்காட்சியகத்தைக் குறிக்கும்.  
பூங்காவில், "டிராம்" வண்டிகள் தினமும் காலை 9 மணி முதல் மாலை 6 மணிவரை கிடைக்கின்றன. பார்வையாளர்கள் 30 நிமிடங்களுக்கான மிதிவண்டிகளை வாடகைக்கு எடுத்துக் கொள்ளலாம். வழிகாட்டுநர் உதவியுடன் கூடிய நடைப்பயிற்சி ஞாயிற்றுக் கிழமைகளில் இலவசமாக காலை 8 மணியில் இருந்து 10 மணி வரை வழங்கப்படுகிறது.
# பெர்தானா தாவரவியல் பூங்கா

## பார்க்கவேண்டிய இடங்கள்

இங்கே அமைந்துள்ள சுற்றுலாத் தலங்களில், தேசிய நினைவுச்சின்னம், மான் பூங்கா, செம்பருத்தி தோட்டங்கள், ஆர்க்கிட் தோட்டம், கோலாலம்பூர் பறவை பூங்கா மற்றும் கோலாலம்பூர் பட்டாம்பூச்சி பூங்கா போன்றவை பார்க்க வேண்டிய இடங்களாகும். பறவைகள் பூங்கா 1991 ஆம் ஆண்டில் திறக்கப்பட்டது. இப் பூங்கா 200 க்கும் மேற்பட்ட பறவை இனங்களைக் கொண்டுள்ளது. இது உலகின் மிகப்பெரிய மூடப்பட்ட பறவைப் பூங்காவாக உள்ளது.
# பாதரச அமிடோகுளோரைடு

**பாதரச அமிடோகுளோரைடு** (*Mercuric amidochloride*) என்பது HgNH<sub>2</sub>Cl என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். மெர்க்குரிக் அமிடோகுளோரைடு என்ற பெயராலும் இது அழைக்கப்படுகிறது. கோணல் மாணலான ஒற்றைப் பரிமாண பலபடி (HgNH<sub>2</sub>)<sub>n</sub> உடன் குளோரைடு எதிரயனிகளை இச்சேர்மம் கொண்டுள்ளது .அமோனியாவும் மெர்க்குரிக் குளோரைடும் சேர்ந்து வினைபுரிவதால் பாதரச அமிடோகுளோரைடு உருவாகிறது. இதனுடன் ஒரு காரத்தைச் சேர்க்கும்போது [Hg2N]OH(H2O)x. என்ற பொது வாய்ப்பாட்டைக் கொண்ட மில்லன் காரம் உருவாகிறது. அமிடோ மற்றும் நைட்ரிடோ பொருள்களுடன் குளோரைடு, புரோமைடு, ஐதராக்சைடுகள் சேர்ந்த பல்வேறு பொருள்கள் அறியப்படுகின்றன  
பாதரசத்தின் நச்சுத்தன்மை முன்னிலைப்படுத்தப்படுவதற்கு முன்னர் பாதரச அமிடோகுளோரைடு அம்மோனியாயேற்ற பாதரசம் என்று அறியப்பட்டது. கிருமி நீக்கியாகவும் நுண்ணுயிரி எதிர்ப்பியாகவும் இது பயன்படுத்தப்பட்டது  
.
# இரண்டாம் முத்துராமலிங்க சேதுபதி

**துரைராஜா (எ) முத்துராமலிங்க சேதுபதி** அல்லது **இரண்டாம் முத்துராமலிங்க சேதுபதி ** (கி.பி. 1841 - 1873) என்பவர் இராமநாதபுரம் ஜமீனின் ஜமீந்தார் ஆவார். இவர் இராணி பர்வதவர்த்தனி நாச்சியாரால் தன் வாரிசாக நியமிக்கப்பட்டவராவார். இவர் இராணி பர்வதவர்த்தனி நாச்சியாரின் தங்கையான வீராயி என்பவரின் மகன் ஆவார்.
# இரண்டாம் முத்துராமலிங்க சேதுபதி

## வாரிசாக நியமிக்கப்படுதல்

இராணி பர்வதவர்த்தனி நாச்சியார் 24. மே 1847இல் தனது வாரிசாக முத்துராமலிங்க சேதுபதியை ஏற்றிருந்தார்.
ஐந்து வயது பாலகரான முத்துராமலிங்கத்தை இராணி பர்வதவர்த்தனி நாச்சியார் தனது மகனாகவும். இராமநாதபுரம் சீமை மன்னராகவும் ஏற்றுக்கொண்ட பொழுதிலும், இராணியாரது உறவினர்களும், ஆங்கிலக் கம்பெனியாரும், அவரது நியமனத்தை அங்கீகரிக்கவில்லை. தங்களது ஒப்புதல் இல்லாமல் இந்தச் சிறுவனது சுவீகாரம் ஏற்றுக்கொள்ளப்பட்டு இருப்பதால் அதனை அவர்கள் ஆட்சேபணை செய்து பல வழக்குகளை மதுரை, சென்னை வழக்கு மன்றங்களில் தாக்கல் செய்தனர். இறுதியாக மன்னரது சார்பாக இங்கிலாந்து நாட்டு லண்டன் மாநகரப் பிரிவி கவுன்சில் அளித்த சாதகமான தீர்ப்பினைக் கொண்டு இளைஞர் முத்துராமலிங்கம் சேது நாட்டின் மன்னராக அங்கீகரிக்கப்பட்டார்.
# இரண்டாம் முத்துராமலிங்க சேதுபதி

## வாழ்கைக் குறிப்பு

இந்த மன்னர் இளமைக்காலத்தில் அரசியல் அலுவல்களில் சிறிதும் அக்கறை இல்லாதவராக இருந்து வந்தார். ஆனால் அதே சமயம் இவர் இயல் தமிழின் இலக்கண, இலக்கியங்களிலும், இசைத் தமிழின் இராகம், மேளம் ஆகியவைகளிலும் மிகுந்த ஈடுபாடு கொண்டு இருந்தார். அன்றைய தமிழ்ப்புலவர்கள் இவரை ‘நிமிசகவி’ என அழைத்தனர். நிமிட நேரத்தில் சிறந்த தமிழ்க் கவிதை ஒன்றை இலக்கண முறைப்படி இயற்றி முடிக்கும் தன்மை வாய்ந்த காரணத்தால், இவருக்கு இந்தப் பெயர் வழங்கப் பெற்றது.  
முந்தைய சேது மன்னர்கள் இராமேஸ்வரம் இராமநாதசுவாமியிடம், பக்தியும் ஈடுபாடும் கொண்டிருந்தனர். ஆனால் இவர் முருகன் மீது குறையாத பக்தி கொண்டவராக இருந்தார். மேலும் முருகனைத் தவிர வேறு தெய்வம் இல்லை என வாதிட்டும் வந்தார். இவர் இயற்றிய 7 சிற்றிலக்கியங்களில் மூன்று முருகனைப் பற்றியது ஆகும். வள்ளி மணமாலை', ‘சரசசல்லாப மாலை', ‘சடாக்கரப் பதிகம்’ என்பன அவை. இவரது பிற படைப்புக்கள் பாலபோதம், நீதிபோதம் என்பனவாகும். ஏறத்தாழ 1000 பாடல்கள் இவர் இயற்றியுள்ளார்.
மேலும் ஏராளமான தமிழ் இசைப்பாடல்களையும், பிறமொழிப் பாடல்களையும் இவரே இயற்றியுள்ளார். அவை, காயகப்பிரியா, ரசிகரஞ்சனம் என்ற இரு தொகுப்புக்களாக 1860இல் அச்சில் வெளிவந்துள்ளன.
# இரண்டாம் முத்துராமலிங்க சேதுபதி

## இயற்றிய இலக்கியங்கள்

:1. வள்ளிமண மாலை
:2. நீதிபோத வெண்பா
:3. சரசல்லாப மாலை
:4, மரபார மாலை
:5. பால போதம்
:6. சடாக்கரசாரப்பதிகம்
:7. முருகரனுபூதி
:8. காயகப் பிரியா
:9. ரஸிக ரஞ்சனம்
# இரண்டாம் முத்துராமலிங்க சேதுபதி

## இயற்றிய இலக்கியங்கள்

### தனிப்பாடல்கள்

:1. சிலேடைப் பாடல்கள் 30
:2. விடுகதைப் பாடல்கள் 5
:3. முருகன் துதிப்பாடல்கள் - 250
:4. நடுவெழுத்தலங்காரப் பாடல்கள் - 7
:5. வினாவிடைப் பாடல்கள் - 75
:6. இராஜராஜேஸ்வரி அம்மன் பேரில் பாடிய பாடல்கள் - 7
:7. தனிப்பாடல்கள் - 6
:8. சமுத்திர வருணனைப் பாடல்கள் - 11
# இரண்டாம் முத்துராமலிங்க சேதுபதி

## தமிழ்ப் பணிகள்

- ஆறுமுக நாவலரைக் கொண்டு சைவ சாத்திரங்களை வெளியிட்டு உதவினார்.
- இவரது சொந்த ஆக்கமான இசைப்பாடல்களைத் தொகுப்பாக அச்சிட்டு கி.பி. 1861-ல் வெளியிட்டார்.
- பழனி மாம்பழக் கவிராயர் போன்ற சிறந்த தமிழ்ப் புலவர்களை ஆதரித்தார்.
- சேது புராணம் போன்ற இலக்கியங்களை சொந்தச் செலவில் அச்சிட்டு, தமிழ்ப் புலவர்களுக்கு இலவசமாக வழங்கினார்.
- தில்லையம்பூர் புலவர் சந்திர சேகர புலவரைக் கொண்டு தமிழகத்தின் பல பகுதிகளிலும் பாடப்பட்டு வந்த தனிப் பாடல்களைத் தொகுக்கச் செய்து தமிழில் முதன் முறையாகத் தனிப்பாடல் திரட்டு என்ற நூல் வெளியீட்டை அச்சில் கொணர்ந்தார்.
# இரண்டாம் முத்துராமலிங்க சேதுபதி

## இறப்பு

இவருக்கு பாஸ்கர, தினகர் என்ற இரண்டு ஆண் மக்களும், இராணி பானுமதி என்ற பெண் மகளும் இருந்த நிலையில் தமது 32-வது வயதில் கி.பி. 1873-ல் காலமானார்.
# பாஸ்கர சேதுபதி

**பாஸ்கர சேதுபதி** (1888-1903) என்பவர் இராமநாதபுரம் ஜமீனின் ஜமீந்தார் ஆவார். இவர் முத்துராமலிங்க சேதுபதியின் மகனும், அவருக்கு அடுத்து ஆட்சிக்குவந்தவரும் ஆவார்.
# பாஸ்கர சேதுபதி

## வாழ்கைக் குறிப்பு

இவரது தந்தையான முத்துராமலிங்க சேதுபதி இறக்கும்போது அவரது மூத்த மகனான பாஸ்கர சேதுபதி ஐந்து வயது பாலகனாக இருந்தார். இதனால் பிரித்தானிய அரசால் இராமநாதபுரம் ஜமீன்தாரி நிர்வாகமானது முழுமையாக ஏற்றுக் கொள்ளப்பட்டு, அரச குடும்பத்தையும் பராமரித்து வந்ததனர். ஆங்கில அரசாங்கத்தார் பாஸ்கர சேதுபதிக்கும் அவரது தம்பி தினகர சேதுபதிக்கும் கல்வி புகட்டுவதற்காக இந்தச் சிறுவர்கள் இருவரையும் சென்னைக்கு அனுப்பி ஆங்கில ஆசான்கள். தாதிமார்கள், பணியாட்கள் ஆகியோரை அவர்களுக்கென நியமித்து முறையாகக் கல்வி பெற ஏற்பாடு செய்தனர். கி.பி. 1888இல் பாஸ்கர சேதுபதி சென்னை கிறித்தவக் கல்லூரியிலிருந்து பட்டதாரியாக வெளி வந்தவுடன் இராமநாதபுரம் ஜமீன் பொறுப்பை ஏற்றுக் கொண்டார்.  
இவரது 12 வருட நிர்வாகத்தில் பல கண்மாய்களும், நீர்ப்பாசன ஆதாரங்களையும் பழுது பார்க்க ஏற்பாடு செய்தார். பெரும்பாலும் சமஸ்தானத்தின் பல பகுதிகளுக்கும் சாலை வசதி இல்லாத அந்தக் காலத்தில் பல்லக்கிலே பயணம் செய்து மக்களது வாழ்க்கை நிலையையும், தேவைகளையும் அறிந்து வந்தார். இவர் சிறந்த சைவ சித்தாந்தியாக இருந்து வந்ததால் இராமநாதபுரம் சீமை சமஸ்தான கோவில்களில் ஆகம முறைப்படி வழிபாடுகளும் விழாக்களும் நடந்து வர ஏற்பாடு செய்தார்.  
இவரது ஆட்சிக் காலத்தில் நொச்சிவயல் பிரம்மபுரீஸ்வரர் ஆலயம் புதிதாக நிர்மாணிக்கப்பட்டது. இராமநாதபுரம் கோதண்டராம சுவாமி திருக்கோயில், மதுரை மீனாட்சி சுந்தரேஸ்வரர் திருக்கோயில், இராமேஸ்வரம் இராமநாத சுவாமி திருக்கோயில், இராமநாதபுரம் இராஜேஸ்வரி அம்மன் ஆலயம் ஆகியன திருப்பணி செய்யப்பட்டன. இவரது காலத்தில் தான் இராமேஸ்வரம் திருக்கோயிலின் முதலாவது குட முழுக்கு 1.11.1902-ல் நடைபெற்றது. மதுரை மீனாட்சி சுந்தரேஸ்வரர் ஆலயத்திலும், திருப்பரங்குன்றம் சுப்பிரமணிய சுவாமி ஆலயத்திலும், திருச்செந்தூர், பழனி, முருகன் ஆலயங்களிலும் சிதம்பரம் நடராஜர் ஆலயத்திலும், காஞ்சிபுரம் காமாட்சி அம்மன் கோயிலிலும் உச்சி காலக் கட்டளைகளை ஏற்படுத்தினார். அவை இன்றும் தொடர்ந்து நடைபெற்று வருகின்றன.  
எல்லாவற்றுக்கும் மேலாக 14.9.1893-ஆம் நாள் அமெரிக்க நாட்டு சிக்காகோ நகரில் நடைபெற்ற அனைத்து உலக சமயப் பேரவைக்குச் சுவாமி விவேகானந்தரைத் தனது சொந்தச் செலவில் அனுப்பி வைத்து நாட்டின் பெருமையினை உலகு அறியச் செய்ததார்.
FA( first examination in arts) தேர்வில் தேர்ச்சி பெற்ற 'பரிதிமாற் கலைஞருக்கு' கல்வி உதவித்தொகை வழங்கியவர் பாஸ்கர் சேதுபதி மன்னர்.
# பாஸ்கர சேதுபதி

## தமிழ்ப் பணிகள்

இவர் தன் ஆஸ்தான புலவராக இரா. இராகவையங்காரை வைத்திருந்து அவரை ஆதரித்து உரிய மரியாதைகளை செய்தார்.
இவர் பாடல் இயற்றும் ஆற்றல் கொண்டவர். இவர் இயற்றிய பதிகங்களில் ஆலவாய்ப் பதிகம், இராமேஸ்வரர் பதிகம். காமாட்சி அம்மன் பதிகம், இராஜேஸ்வரி பதிகம் ஆகியன மட்டும் கிடைத்துள்ளன.
# பாஸ்கர சேதுபதி

## இறப்பு

இந்த மன்னர் கல்லிடைக்குறிச்சியில் உள்ள திருவாவடுதுறை மடத்திற்குச் சென்றிருந்தபோது 27.12.1903 இல் காலமானார்.
# தற்செயலான பிரதம மந்திரி (திரைப்படம்)

**தற்செயலான பிரதம மந்திரி** (*'The Accidental Prime Minister* ) மயங் திவாரி எழுதி விஜய் இரத்னாகர் குட்டே இயக்கி 2019இல் வெளிவந்த இந்தித் திரைப்படமாகும். இது 2014 ம் ஆண்டு சஞ்சயா பாரு இதே பெயரில் எழுதியதன் அடிப்படையில் வெளிவந்தது. *பென் இந்தியா லிமிடெட்* பதாகையின் கீழ் *ஜெயந்திலால் கடா*வுடன் இணைந்து, *ருத்ரா புரடக்சன்ஸ்* (பிரிட்டன்) கீழ் *போஹ்ரா* சகோதரர்கள் தயாரித்திருந்தனர். 2004- 2014 முதல் ஐக்கிய முற்போக்குக் கூட்டணி அரசில் இந்தியாவின் பிரதமராக இருந்த பொருளாதாரா மேதையான மன்மோகன் சிங் என்ற அரசியல்வாதியின் பாத்திரத்தில் அனுபம் கெர் நடித்திருந்தார் நடித்திருந்தார்.  
இந்த படம் 2019 ஆம் ஆண்டு ஜனவரி மாதம் 11 ஆம் தேதி வெளியிடப்பட்டு, கலவையான விமர்சனத்தை எதிர்கொண்டது வெளியிட்ட முதன் நாளில் 4.50 கோடியும் மற்றும் ஜனவரி 24 ஆம் தேதி 30.52 கோடியும் வசூல் செய்தது.
# தற்செயலான பிரதம மந்திரி (திரைப்படம்)

## கதைச் சுருக்கம்

இந்தியாவின் பிரதம மந்திரி மன்மோகன் சிங்கின் பதவிக் காலம் மற்றும் அவரது கட்டுப்பாட்டின் கீழ் இருக்கும் அமைச்சரவையை அடிப்படையாகக் கொண்டு இந்திய அரசியல் ஆய்வாளர் சஞ்சயா பாரு எழுதிய வரலாற்றுத் தகவலை அடிப்படையாகக் கொண்டது.
# தற்செயலான பிரதம மந்திரி (திரைப்படம்)

## நடிகர்கள்

- 2004 முதல் 2014 வரை இந்தியாவின் முன்னாள் பிரதம மந்திரி மன்மோகன் சிங்காக உபுல் கேர் .
- 2004 முதல் 2008 வரை இந்தியாவின் பிரதம மந்திரிக்கு அரசியல் விமர்சகர் மற்றும் ஊடக ஆலோசகர் சஞ்சயா பாருவாக அக்சய் கன்னா.
- சுசான் பெர்னெர்ட் சோனியா காந்தி இந்திய தேசிய காங்கிரசுவின் முன்னாள் தலைவர்.
- சோனியா காந்தியின் மகள் பிரியங்கா காந்தியாக ஆஹானா குமா
- லாலு பிரசாத் யாதவாக விமல் வர்மா
- லால் கிருஷ்ணா அத்வானியாக அவதார் சாஹிணி
- அனில் ரஸ்தோகி சிவராஜ் பாட்டிலாக
- பி.வி. நரசிம்ம ராவ், முன்னாள் இந்திய பிரதமராக அஜித் சத்பாய்.
- சித்திரகுப்தன் சின்ஹா , நரசிம்மராவின் மூத்த மகன்பி.வி. ரங்கா ராவாக
- அக்பேல் பட்டேலாக விபின் ஷர்மா
- திவ்யா சேத் ஷாவாக குருஷரன் கவுர்
- பி. சிதம்பரம் என சிவ் குமார் சுப்ரமணியம்
- முனிஷ் பரத்வாஜ் கபில் சிபல்
- அடல் பிஹாரி வாஜ்பாயாக ராம் அவ்தார்
- ஆ. ப. ஜெ. அப்துல் கலாமாக சுனில் கோத்தாரி
- அதுல் குமார் ஜே.என். "மணி" தீட்சித்
- டி.எல்.கே. நாயர் - அனிஷ் குருவி
- எம்.கே.நாராயணனாக பிரகாஷ் பெலவாடி
- பிரஜீஷ் மிஸ்ராவாக மதன் ஜோஷி
- பிரணாப் முகர்ஜியாக பிரதீப் சக்ரவர்த்தி
- நட்வர் சிங்காக யோகேஷ் திரிபாதி
- பாபு பர்வீஸ் -புலோக் சாட்டர்ஜி
- சீத்தாராம் யெச்சூரியாக அனில் ஸங்கார்
- நவீன் பட்நாயக்காக ஹன்சல் மேத்தா
- என். ராம் - தீபக் கீவாலா
- யஷ்வந்த் சின்ஹா -நாவல் சுக்லா
- ஜஸ்வந்த் சிங்காக தீபக் தத்வால்
- அசோக் சாகர் பகத் அர்ஜுன் சிங்காக
- ரமேஷ் பட்கர் -பிரித்திவிராசு சவான்
- முலாயம் சிங் யாதவாக சுபாஷ் தியாகி
- மனோஜ் டைகர் அமர்சிங்காக
- பாகிஸ்தான் பிரதமர் யூசஃப் ரசா கிலானியாக ஆதர்ஷ் கௌதம்
- ஏ.கே.ஆண்டனியாக செம்பூர் ஹரி
- ஜார்ஜ் பெர்னாண்டஸாக கிஷோர் ஜெய்கர்
- ஆஸாம் கான்- குலாம் நபி ஆசாத் என்று
- விஜய் சிங் -பைரோன் சிங் ஷெகாவத்
- அஸ்கரி நக்வி- வீர் சங்கவி
- பிரதீப் கக்ரேஜா- பிரகாஷ் காரத்
- தமன் சிங்காக குல் ஜாலி
- அர்ச்சனா ஷர்மா- சிக்கி சர்க்கார்
# தற்செயலான பிரதம மந்திரி (திரைப்படம்)

## தயாரிப்பு

லண்டனில் 2018 ஆம் ஆண்டு மார்ச் மாதம் முதன் முதலாக முதன்முறையாக புகைப்படம் எடுத்தல் தொடங்கியது. இந்தியாவில், பெரும்பாலான படப்பிடிப்புகள் புது தில்லியில் நிகழ்ந்தன, பின்னர் அவை ஜூலை 4, 1988 அன்று முடிவடைந்தது.
# தற்செயலான பிரதம மந்திரி (திரைப்படம்)

## விற்பனை மற்றும் வெளியீடு

இந்த படத்தின் முதல் தோற்றம் 2017 ஆம் ஆண்டு ஜூன் 6 ஆம் தேதி அனுபம் கெர்ரின் அதிகாரப்பூர்வ டுவிட்டர் மூலம் வெளியிடப்பட்டது. முன்னோட்டம் மற்றும் வெளியீட்டு தேதி டிசம்பர் 27, 2018 அன்று வழங்கப்பட்டது. புதிய சுவரொட்டியை வெளியிட்ட உடன், வெளியீட்டு தேதி 2019 ஆம் ஆண்டு ஜனவரி 11 ஆம் தேதிக்கு முன்னேற்றம் செய்யப்பட்டது.  
படத்தின் ஒரு புதிய தோற்றத்தை 2019 ஆம் ஆண்டு ஜனவரி மாதம் 3 ஆம் தேதி வெளியிடப்பட்டது.  
இந்தியாவில் 1300 திரையரங்குகளில், ஜனவரி 11 ம் தேதி இந்தி மொழியில் இத் திரைப்படம் வெளியிடப்பட்டது. தமிழ் மற்றும் தெலுங்கு பதிப்புகள் ஜனவரி 18, 189 அன்று வெளியிடப்பட்டது.
# தற்செயலான பிரதம மந்திரி (திரைப்படம்)

## சர்ச்சை

முன்னாள் பிரதமர் மன்மோகன் சிங் மற்றும் இந்திய தேசிய காங்கிரசு தலைவர் ராகுல் காந்தி ஆகியோரிடமிருந்து திரைப்படத் தயாரிப்பாளர்களிடமிருந்து எந்தவொரு ஆட்சேபனையையும் பெறத் தேவையில்லை என்று முன்னாள் சென்சார் வாரிய தலைவர் பக்லஜ் நிஹலனி 2017 ஆம் ஆண்டில் தெரிவித்தார்.  
பாரதீய ஜனதா கட்சியின் அதிகாரப்பூர்வ டுவிட்டர் கணக்கு மூலம் முன்னோட்டத்தை ஊக்குவித்தது. இதைப் பிரதிபலிக்கும் வகையில், காங்கிரசின் செய்தித் தொடர்பாளர் இந்தப் படம் "அரசியல் பிரச்சாரம்" என்று குற்றம் சாட்டினார். முன்னோட்ட வெளியீட்டில், திரைப்படத் தயாரிப்பாளர்களுக்கு காங்கிரஸ் கட்சியின் மகாராஷ்டிரா இளைஞர் பிரிவு எழுதிய ஒரு கடிதத்தில் "உண்மைகளின் தவறான விளக்கத்தை" எதிர்த்ததுடன் படத்தின் சிறப்புத் திரையினைக் கோரியது. பின்னர் அவர்கள் படத்தைப் பிரகடனப்படுத்த வெளியிடத் தடையாணையைத் திரும்பப் பெற்றனர்.
# இராஜ ராஜேஸ்வர சேதுபதி

**இராஜ ராஜேஸ்வர சேதுபதி** அல்லது **மூன்றாம் முத்துராமலிங்க சேதுபதி** (3 சூன் 1889 - 1929) என்பவர் இராமநாதபுரம் ஜமீனின் ஜமீன்தாராக 1903 முதல் 1929 வரை பதவியில் இருந்தவர். இவர் பாஸ்கர சேதுபதியின் மகனும், அவருக்கு அடுத்து ஆட்சிக்கு வந்தவரும் ஆவார்.
# இராஜ ராஜேஸ்வர சேதுபதி

## வாழ்கைக் குறிப்பு

இவரது தந்தையான பாஸ்கர சேதுபதி இறக்கும்போது அவரது மூத்த மகனான இராஜ இராஜேஸ்வரன் பாலகனாக இருந்தார். இதனால் பிரித்தானிய அரசால் இராமநாதபுரம் ஜமீன்தாரி நிர்வாகமானது முழுமையாக ஏற்றுக் கொள்ளப்பட்டு, அரச குடும்பத்தையும் பராமரித்து வந்ததனர். இராஜ இராஜேஸ்வர சேதுபதி கல்வியிலும் நிர்வாகத்திலும் பயிற்சி பெற்றபின் 1910இல் ஜமீன் பொறுப்பை ஏற்றுக்கொண்டு 1929இல் இறக்கும்வரை ஜமீன்தாராக இருந்தார்.
# இராஜ ராஜேஸ்வர சேதுபதி

## பணிகள்

இவர் நல்ல தமிழ்ப் புலமையும் ஆங்கிலதிதில் பேச்சாற்றலையும் உடையவராக இருந்தார். 1911 இல் மதுரைத் தமிழ்ச்சங்கத் தலைவராக தேர்வு செய்யப்பட்டு செயல்பட்டு வந்தார். சென்னை மாகாண ஆளுநரின் பொறுப்பிலிருந்த சென்னை மாகாண சட்ட மேலவையில் ஜமீன்தார்களுக்கு ஒதுக்கப்பட்ட ஒரே இடத்தின் பிரதிநிதியாக இருந்தார். இவர் ஆட்சியின் போது இரண்டாம் உலகப் போர் நடந்ததால், நேச நாடுகளை வலுப்படுத்துவதற்காக இராமநாதபுரம் சீமை மறவர்களை இராணுவ அணியில் சேருமாறு பிரச்சாரம் செய்தார். மேலும் பல இலட்சங்களை போர் நிதியாக அளித்து அதிலிருந்து இராம்நாட் என்று பெயர் சூட்டப்பெற்ற விமானம் ஒன்றை வாங்கி அரசுக்கு அன்பளிப்பாக வழங்கினார். இராமநாதபுரம் மாவட்ட நகராண்மைக் கழகத்தின் தலைவராக இவர் பல ஆண்டுகள் பணியாற்றினார். இவரது பணிக் காலத்தில் இன்றைய மானாமதுரை நகரை மானாமதுரை இரயில் சந்திப்புடன் இணைப்பதற்காக வைகை ஆற்றின் குறுக்கே மிகப் பெரிய பாலம் ஒன்றை கட்டுவித்தார். இராமேஸ்வரம் வரும் பயணிகள் தனுஷ்கோடி தீர்த்தக் கரையில் நீராடுவதற்காக இராமேஸ்வரத்திற்கும் தனுஷ்கோடிக்கும் இடையில் தர்மப் படகு சேவையைக் கடலில் தொடங்கி வைத்தார். மற்றும் திருப்புல்லாணி பெருமாளது திருத்தேர் (திருமலை ரெகுநாத சேதுபதியினால் வழங்கப் பெற்றது.) மிகவும் பழுதடைந்த நிலையில் இருந்ததால், புதிய தேர் ஒன்றையும் செய்வித்து அந்த கோவிலுக்கு வழங்கினார். மதுரை மீனாட்சி சொக்கநாதர் திருக்கோயில் வடக்கு ராஜகோபுர திருப்பணிக்காக ரூபாய் ஒரு லட்சம் நன்கொடை வழங்கினார். 1921இல் திருச்சி நகரில் நடைபெற்ற பிராமணர் அல்லாதார் மாநாட்டிற்குத் தலைமை தாங்கினார்.
# இராஜ ராஜேஸ்வர சேதுபதி

## தமிழ்ப் பணிகள்

இந்த மன்னரது தந்தையார் ஆட்சிக்காலத்தில் இருந்து சேதுபதி சமஸ்தான அவைப் புலவராகப் பணியாற்றிய மகாவித்துவான் இரா. இராகவயங்காரின் வாழ்க்கைக்காக இராமநாதபுரம் நொச்சிவயல் ஊரணி வீதியில் ஒரு வீடு ஒன்றை அமைத்துக் கொடுத்ததுடன், இராமநாதபுரத்திற்கு அருகில் உள்ள போகலூர் கிராமத்தில் ஆற்றுப் பாய்ச்சலில் விளைநிலங்களையும் வாங்கித் தானமாக வழங்கினார். இவரது தந்தையைப் போலவே இவரும் சிறந்த தமிழ்ப் புலவராகத் திகழ்ந்தார். நூற்றுக்கணக்கான தனிப்பாடல்களை எழுதியிருப்பதுடன் திருக்குறள் வெண்பா என்ற நூலினையும் இயற்றியுள்ளார்.
# வைகுந்தம் பிரபாகர் சவுத்தரி

**வைகுந்தம் பிரபாகர் சவுத்தரி** (*Vaikuntam Prabhakar Chowdary*) என்பவர் இந்தியாவின் ஆந்திரப் பிரதேச மாநிலத்தின் சட்டப் பேரவை உறுப்பினர் ஆவார். சவுத்தரி ஆந்திர மாநிலத்தின் அனந்தபுரம் நகரம் சட்டமன்றத் தொகுதியின் உறுப்பினராக]] 2014 ஆம் ஆண்டு தேர்தலில் தேர்ந்தெடுக்கப்பட்டார். இவர் தெலுங்கு தேசக் கட்சியின் சார்பாகப் போட்டியிட்டார் .
# சூசானா கபுட்டோவா

**சூசானா கபுட்டோவா** ( ஸ்லோவாக் உச்சரிப்பு:  ; née **Strapáková** ; பிறப்பு: 21 சூன் 1973 ) என்பவர் ஸ்லோவாக்கிய அரசியல்வாதியும், வழக்கறிஞரும், செயற்பாட்டாளருமாவார். ஸ்லோவாக்கியாவின் சனாதிபதியாக தேர்ந்தெடுக்கப்பட்ட இவர், 2019 சூன் 15 ஆம் நாள் பதவியேற்கவுள்ளார். ஸ்லோவாக்கியா நாட்டு வரலாற்றில் முதன்முறையாகத் தேர்ந்தெடுக்கப்பட்ட பெண் அதிபர் என்ற பெருமையையும், குறைந்த வயதில் அதாவது 45 வயதில் சனாதிபதி ஆனவர் என்ற சாதனையையும் படைத்துள்ளார்.  
தனது சொந்த ஊரான பெஸிநாய்க் பகுதியில் நிலத்தில் நச்சுப்பொருட்கள் நிரப்பப்படுவதை எதிர்த்து மிகப் பெரும் சூழலியல் போராட்டத்தை ஒரு தசாப்தகாலம் முன்னெடுத்து நடத்தியதற்காக இவர் முதன்முதலில் அறியப்பட்டார். இதற்காக இவருக்கு, 2016 ஆண்டு கோல்டுமேன் சுற்றுச்சூழல் விருது வழங்கப்பட்டது.  
2019 ஆம் ஆண்டய சனாதிபதி தேர்தலில் போட்டியிட்ட கபுட்டோவா 58 விழுக்காடுக்கும் அதிகமான வாக்குகளைப் பெற்று வெற்றி பெற்றார்.
# புபிந்தர் சிங் பிரார்

**புபிந்தர் சிங் பிரார்** (*Bhupinder Singh Brar*) என்பவர் இந்தியாவின் பஞ்சாப் மாநிலத்தைச் சேர்ந்த இராச்சிய சபை உறுப்பினர் ஆவார். 1926 ஆம் ஆண்டு சூலை முதல் தேதியில் பிறந்த இவர் 1995 ஆம் ஆண்டு மார்ச் 15 ஆம் நாள் காலமானார். இந்திய நாடாளுமன்றத்தின் மாநிலங்கள் அவையில் 1967 ஆம் ஆண்டு முதல் 1970 ஆண்டு வரை இவர் பணியாற்றினார்.  
பிரார் தன் மனைவி, மகன் பிரகாசு பிரார் மற்றும் மகளுடன் ஒன்றாக வாழ்ந்தார்.
# புதும்பக பாரதி

**புதும்பக பாரதி** (*Puthumbaka Bharathi*) என்பவர் ஒரு சட்டப்பேரவை உறுப்பினர் ஆவார். இவர் ஆந்திர பிரதேச மாநிலத்திலுள்ள சேட்டனப்ள்ளி தொகுதியில் போட்டியிட்டு சட்டப்பேரவைக்காகத் தேர்ந்தெடுக்கப்பட்டார். 1994 ஆம் ஆண்டு முதல் 1999 ஆண்டு வரை பாரதி சட்டப்பேரவை உறுப்பினராக பணியாற்றினார். இவர் இந்திய பொதுவுடமைக் கட்சி (மார்க்சிஸ்ட்) பிரிவைச் சேர்ந்தவர் ஆவார்.
# நைட்ரசன் முக்குளோரைடு

**நைட்ரசன் முக்குளோரைடு** (Nitrogen trichloride), முக்குளோரமீன் எனவும் அழைக்கப்படுகிற, NCl<sub>3</sub> என்ற மூலக்கூற்று வாய்ப்பாட்டை உடைய ஒரு வேதிச்சேர்மம் ஆகும். இந்த மஞ்சள் நிற, எண்ணெய் போன்ற, மூக்கைத் துளைக்கும் நெடியையுடைய, வெடிக்கும் தன்மையுடைய திரவமானது பெரும்பாலும் அம்மோனிய வழிப்பொருட்கள் மற்றும் குளோரின் ஆகியவற்றுக்கிடையே நடக்கும் வேதி வினைகளில் உப விளைபொருளாகக் கிடைக்கும் சேர்மமாகும்.
# நைட்ரசன் முக்குளோரைடு

## தயாரிப்பு மற்றும் அமைப்பு

இச்சேர்மமானது அம்மோனியம் நைட்ரேட்டு போன்ற அம்மோனியம் உப்புக்களை குளோரினுடன் வினைப்படுத்தி தயாரிக்கப்படுகிறது.  
இந்த மாற்றத்தின் இடையில் கிடைக்கும் இடைநிலை வினைப்பாருட்கள் குளோரமீன் மற்றும் டைகுளோரமீன், முறையே NH<sub>2</sub>Cl மற்றும் NHCl<sub>2</sub>,ஆகியவற்றை உள்ளடக்கியதாகும்.  
அம்மோனியாவைப் போல, NCl<sub>3</sub> யும் ஒரு பிரமிடு அமைப்புடைய மூலக்கூறாகும். N-Cl பிணைப்பு நீளமானது 1.76&nbsp;Å ஆகவும் Cl-N-Cl பிணைப்புக் கோணம் 107° ஆகவும் உள்ளது..
# நைட்ரசன் முக்குளோரைடு

## வேதிவினைகள் மற்றும் பயன்கள்

NCl<sub>3</sub> சேர்மத்தின் வேதியியலானது நன்கறியப்பட்டதாகும். இச்சேர்மம் மிதமான அளவு முனைவுத்தன்மை கொண்ட மூலக்கூறாகும். இதன் இருமுனைதிருப்புத்திறன் 0.6 டிபை ஆகும். நைட்ரஜன் மையமானது காரத்தன்மையுடையது. ஆனால் இதன் காரத்தன்மை அம்மோனியாவுடன் ஒப்பிடும் போது மிகக்குறைவானது. இச்சேர்மம் சூடான நீருடன் வினைப்படுத்தும் போது நீராற்பகுக்கப்பட்டு அம்மோனியா மற்றும் ஹைப்போகுளோரசு அமிலம் ஆகியவற்றைத் தருகிறது.  
:NCl<sub>3</sub> + 3 H<sub>2</sub>O &rarr; NH<sub>3</sub> + 3 HOCl  
NCl<sub>3</sub> வெடித்துச் சிதைந்து நைட்ரசன் (N<sub>2</sub>) மற்றும் குளோரின் வாயு ஆகியவற்றைத் தருகிறது. and chlorine gas. இந்த வினையானது வீரியம் குறைந்த வாயுக்களில் தடுக்கப்படுகிறது.  
பொது குடிநீர் வழங்கலின் போது மோனோகுளோரமீன் போன்றவற்றால் அசுத்தமாக்கப்படும் போதும், நீச்சல் குளங்களில் குளோரினானது குளிப்பவர்களின் சிறுநீர் மற்றும் வியர்வையால் அசுத்தமாக்கப்படும் போதும் சிறிய அளவில் நைட்ரசன் முக்குளோரைடு உருவாகும் வாய்ப்பு உள்ளது,  
நைட்ரசன் முக்குளோரைடானது, அஜீன் என்ற வணிகப்பெயர் சூட்டப்பட்டு முந்தைய காலத்தில் மாவினை வெண்மையாக்கப் பயன்படுத்தப்பட்டது. ஆனால், 1949 ஆம் ஆண்டில் பாதுகாப்புக் காரணங்களுக்காக இந்த நடைமுறையானது அமெரிக்க ஐக்கிய நாடுகளில் தடை செய்யப்பட்டது.
# நைட்ரசன் முக்குளோரைடு

## பாதுகாப்பு

நைட்ரசன் முக்குளோரைடு சீதச்சவ்வில் எரிச்சலை ஏற்படுத்தலாம்.—மேலும், இது கண்ணீரை சுரக்கச் செய்யும் காரணியாகும், ஆனால் இச்சேர்மம் ஒருபோதும் அவ்வாறு பயன்படுத்தப்பட்டதில்லை. இச்சேர்மத்தின் தூய்மையான வடிவம் மிக ஆபத்தான வெடிக்கும் தன்மை கொண்டது. இச்சேர்மம், ஒளி, வெப்பம், மிதமான அதிர்வுகள் மற்றும் கரிமச் சேர்மங்கள் ஆகியவற்றுக்கு நுண்ணுணர்வு கொண்டதாகும். 1812 ஆம் ஆண்டில், பியரி லூயிசு டூலாங் இச்சேர்மத்தைப் பிரித்தெடுத்தார். இச்செயல்முறையின் போது நிகழ்ந்த இரண்டு வெடிவிபத்துகளின் காரணமாக தனது இரண்டு விரல்கள் மற்றும் ஒரு கண் ஆகியவற்றை இழந்தார்.1813 ஆம் ஆண்டில், NCl<sub>3</sub> வெடிப்பின் காரணமாக சர் அம்ப்ரி டேவி தற்காலிகமாக பார்வையை இழந்தார். பிறகு மைக்கேல் பாரடேயை தன்னுடன் இணை ஆய்வாளராக சேர்த்துக் கொண்டார். இதற்குப் பிறகு மிகக் குறுகிய காலத்திலேயே நடந்த மற்றொரு NCl<sub>3</sub> வெடித்தலின் போது இருவருமே காயமைடந்தனர்.
# ஜூரர் 8

**நீதிபதி 8** (배심원들) என்பது மே 16, 2019 ஆம் அன்று வெளிவரகரவிருக்கும் தென் கொரியாதென்கொரிய நாட்டு சட்டம் பற்றிய திரைப்படமாகும். இந்த திரைப்படத்தை *ஹாங் சேயுங் வான்* என் பவர் இயக்க, மூண் சொரி மற்றும் பார்க் கியுங் சிக் ஆகியோர் முதன்மைக் கதாபாத்திரத்தில் நடித்திலுள்ளனர்.
# ஜூரர் 8

## கதைச் சுருக்கம்

இந்த திரைப்படத்தின் கதை 2008ஆம் ஆண்டு தென்கொரியாவில் முதல் நடுத்தர குடும்பத்தைச் சேர்ந்த எட்டு சாதாரண குடிமக்கள் ஒரு குற்றவியல் வழக்கு விசாரணைக்காக நியமிக்கப்படுகின்றார்கள் அவர்களை பற்றி இந்த கதை விளக்குகின்றது.
# ஜூரர் 8

## நடிகர்கள்

- மூண் சொரி - கிம் ஜோன்-கெய்ம்
- பார்க் கியுங் சிக் - குவோன் நம்-வூ
- பாக் ஸோ-ஜங் - யூன் கீ-ரிம்
- கிம் மி-க்யுங் - யாங் சூன்-ஓகே
# விக்கிப்பீடியா:Statistics/weekly/14-Apr-2019
# தேவசமுத்திரம்

**தேவசமுத்திரம்** (DEVASAMUDRAM) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு வருவாய் கிராமம் ஆகும்.
# தேவசமுத்திரம்

## அமைவிடம்

தேவசமுத்திரம் ஊராட்சிக்கு உட்பட்ட இந்த ஊரானது மாவட்டத்தின் தலைநகரான கிருஷ்ணகிரியில் இருந்து 2 கிலோமீட்டர் தொலைவிலும், மாநிலத் தலைநகரான சென்னையில் இருந்து 268 கிலோமீட்டர் தொலைவில் உள்ளது.
# விகாரி ஆண்டு

**விகாரி ஆண்டு** என்பது தமிழ்ப் புத்தாண்டில் பிரபவ ஆண்டு துவங்கி அறுபது ஆண்டுகள் என ஆண்டு வட்ட முறையில் வரக்கூடிய ஆண்டுகளில் முப்பத்திமூன்றாம் ஆண்டாகும். இந்த ஆண்டை செந்தமிழில் **எழில்மாறல்** என்றும் குறிப்பர்
# விகாரி ஆண்டு

## விகாரி ஆண்டு வெண்பா

விகாரி ஆண்டு எப்படிப்பட்டது என்பது குறித்து இடைக்காட்டுச் சித்தர் இயற்றியதாக கூறப்படும் வெண்பா
<poem>
பார விகாரிதனிங் பாரண நீருங் குறையும்
மாரியில்லை வேளாண்மை மத்திபமாம் - சோரார்
பயம் அதிகமுண்டாம் பழையோர்கள் சம்பாத்
தியவுடமை விற்றுண்பார் தேர்
</poem>
இந்தப் பாடலின்படி இந்த ஆண்டில் குறைவாக மழை பொழியும், நிலத்தடி நீர் மட்டம் குறையும். உணவு உற்பத்தி குறைந்து தானியங்களின் விலை அதிகரிக்கும். திருட்டுப் பயம் கூடுதலாகும். சிலர் பூர்விகச் சொத்துக்களை விற்க வேண்டி வரும் என்கிறது.
# நாத் பாய்

**நாத் பாப்பு பாய்** (*Nath Bapu Pai*) (25 செப்டம்பர் 1922 - 18 சனவரி 1971) என்பவர் இந்திய விடுதலைப் போராட்ட வீரர், வழக்கறிஞர். இந்திய நாடாளுமன்ற உறுப்பினராவார். இவர் பிரஜா சோசலிச கட்சியின் முக்கியத் தலைவர்களில் ஒருவர் ஆவார்.  
இவர் ஆஸ்திரியாவைச் சேர்ந்த சக சோசலிசவாதியான கிறிஸ்டலை திருமணம் செய்துகொண்டார். இவர் மராத்தி மற்றும் ஆங்கிலத்தில் சிறந்த சொற்பொழிவாளராக அறியப்பட்டார். இந்திய மக்களவையில் இவர் மேற்கொண்ட விவாதங்கள் குறித்து மூத்த பத்திரிகையாளர் வ. ரங்காச்சாரி குறிப்பிடுகையில் "இவர் பேசத் தொடங்கினால் மக்களவை முழுவதும் இவர் வசமாகிவிடும். ஆளுங்கட்சியைக் கதிகலங்கவைத்துவிடுவார். ஆங்கிலம், மராத்தி, சம்ஸ்கிருதம் என்று எல்லா மொழிகளிலிருந்தும் மேற்கோள்களாக வந்து விழும். பழைய சம்பவங்களை நினைவுகூர்வார். கதைகளைச் சொல்வார். தான் பேசவந்த விஷயத்தைவிட்டு சற்றும் விலகமாட்டார். சட்டபூர்வமாக எதையும் அலசுவார். கேட்போர் உணர்ச்சிவசப்பட்டு கண்கலங்கச் செய்துவிடுவார். மிகவும் நாசூக்காகவும் பேச வேண்டியவற்றை அழகாகவும் பேசி, பல இளம் உறுப்பினர்களுக்கு அவர் முன்மாதிரியாக இருந்திருக்கிறார்" என்று குறிப்பிட்டுள்ளார்.
# நாத் பாய்

## சாதனைகள்

- 1952 ஆம் ஆண்டு பெல்காம் பகுதியிலிருந்து மும்பை மாநில சட்டமன்றத் தேர்தலில் இவர் போட்டியிட்டார்.
- இந்தியப் பொதுத் தேர்தல், 1957, இந்தியப் பொதுத் தேர்தல், 1962 மற்றும் இந்தியப் பொதுத் தேர்தல், 1967 ஆகிய தேர்தல்களில் ராஜாபூர் மக்களவைத் தொகுதியிலிருந்து தொடர்ந்து மூன்று முறை தேர்ந்தெடுக்கப்பட்டார்.
- இவர் 1971 சனவரியில் அந்த ஆண்டின் பொதுத் தேர்தலுக்கு முன்பே இறந்தார். இவரது சோசலிச நண்பரான மது தண்டவதே இவரது ராஜாபூர் தொகுதியில் இருந்து மக்களவை உறுப்பினராக வெற்றி பெற்றார்.
- கொங்கன் இரயில்வே அவரது சிந்தனையில் இருந்தது. இந்தியாவின் மேற்கு கடற்கரை இரயில் பாதைக்கான கோரிக்கைகளை தொடர்ச்சியாக நாத் பாய் எழுப்பிவந்தார்.
- 1954 இல், நாத் பாய் ஆஸ்திரியாவைத் தலைமையிடமாகக் கொண்ட சோசலிச இளைஞர் பன்னாட்டு ஒன்றியத்தின் தலைவராக தேர்ந்தெடுக்கப்பட்டார். இப்பதவிக்கு முதன்முதலில் தேர்ந்தெடுக்கப்பட்ட ஐரோப்பியரல்லாத முதல் தலைவர் இவர் என்பது குறிப்பிடத்தக்கது.
# பிரஜா சோசலிச கட்சி

**பிரஜா சோசலிஸ்ட் கட்சி** (*Praja Socialist Party*) (PSP) என்பது ஒரு இந்திய அரசியல் கட்சி ஆகும். இது ஜெயபிரகாஷ் நாராயண், ஆச்சார்யா நரேந்திர தேவா மற்றும் பாசுவோன் சிங் (சின்ஹா) ஆகியோர் தலைமையில் நிறுவப்பட்ட ஒரு சோசலிச கட்சி ஆகும். இது பின்னர் சவகர்லால் நேருவின் நெருங்கிய நண்பரும், இந்திய தேசிய காங்கிரசின் முன்னாள் தலைவரான ஆச்சார்ய கிருபளானியின் தலைமையிலான கிசான் மஸ்தூர் பிரஜா கட்சியுடன் இணைக்கப்பட்டது .
# போல்லா புல்லி இராமையா

**போல்லா புல்லி இராமையா** (*Bolla Bulli Ramaiah*) என்பவர் ஓர் இந்திய அரசியல்வாதி ஆவார். ஆந்திரப்பிரதேசத்தின் கிழக்கு கோதாவரி மாவட்டம் தாடிபாக்கா நகரத்தில் 1926 ஆம் ஆண்டு சூலை மாதம் 9 ஆம் தேதியன்று இவர் பிறந்தார்.ஆந்திரப்பிரதேச மாநிலத்தின், ஏலூர் பாரளுமன்றத் தொகுதியிலிருந்து இராமையா 8,9,10 மற்றும் 12 ஆவது மக்களவைத் தேர்தலுக்கான வேட்பாளராகப் போட்டியிட்டு நாடாளுமன்ற உறுப்பினராகத் தேர்ந்தெடுக்கப்பட்டார்.  
தெலுங்கு தேசம் கட்சியைச் சேர்ந்த இவர் மத்திய அமைச்சராகவும் பணியாற்றினார். 2018 பிப்ரவரி 14 ஆம் தேதியன்று மறைந்தார்.
# பனகமுட்லு

**பனகமுட்லு** என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், காவேரிப்பாக்கம் ஊராட்சி ஒன்றியத்துக்கு உட்பட்ட ஒரு கிராமம் ஆகும்.
# பனகமுட்லு

## வரலாறு

இந்த கிராமத்தில் உள்ள ஒரு மாந்தோப்பில் சுமார் 500 ஆண்டு பழமையான கல்வெட்டுடன் கூடிய நடுகல்லை வரலாற்று ஆய்வாளர்கள் கண்டறிந்தனர். இந்த நடுகல்லில் வீரன் ஒருவன் வில்லேந்தி போரிடுவது போன்ற புடைப்புச் சிற்பம் அமைக்கப்பட்டுள்ளது. இச்சிற்பத்தின் மேற்புறம் 9 வரிகளில் கல்வெட்டு வரிகள் உள்ளன. இக்கல்வெட்டு தகவலின்படி தற்போது பனகமுட்லு என்று அழைக்கப்படும் இந்த ஊர் கடந்த 500 ஆண்டுக்கு முன்னர் **வண்ணக்கமுட்டல்** என்று அழைக்கப்பட்ட செய்தி தெரிய வந்தது. அப்போது இந்த ஊரின் மீது படையெடுத்து வந்த *மாமயதண்ணாக்கன்* என்பவரது படையை அழித்து, தானும் இறந்து போனார் *காமிண்டர் கோவிந்தாண்டை ஆந்தையந்த அடியான் பணிக்கமாராயன்* என்பவரின் மகனான *படலன்* என்ற வீரன். இந்த வீரனது உயிர் தியாகத்தை போற்றும் வகையில் *கோவிந்தாண்டை* என்பவர் இந்த நடுகல்லை செதுக்கவைத்தார். இக்கல்லை *காணிக்காத்தான்* என்பவர் நட்டார்.
# பனகமுட்லு

## ஊரில் உள்ள கோயில்கள்

- பனகமுட்லு சாப்ரம் அனுமந்தராய சுவாமி கோயில்
- பனகமுட்லு சாப்பரம் சூத்திர கரக தேவதை கோயில்
# முதலாம் பல்கேரிய பேரரசு

**முதலாம் பல்காரியப் பேரரசு** (*First Bulgarian Empire*) என்பது கிபி 7 வது மற்றும் 11 ஆம் நூற்றாண்டுகளுக்கிடையே இடைக்கால பல்கேரிய பிரதேசமாக இருந்தது. இதன் பகுதிகள் தென்கிழக்கு ஐரோப்பாவை உள்ளடக்கி இருந்தது. இந்தப் பேரரசு 681 இல் அஸ்பரூக் என்பவரின் தலைமையிலான பல்கர் பழங்குடியினரால் நிறுவப்பட்டது. இவர்கள் தெற்கு ஸ்லாவிக் பழங்குடியினரின் உதவியுடன் கான்ஸ்டன்டைன் IV இன் தலைமையிலான பைசண்டைன் இராணுவத்தை தோற்கடித்தனர். இப்பேரரசின் அதிகாரத்தின் உச்சக்கட்டத்தில், பல்கேரியா தன்யூப் நதி வளைவில் இருந்து கருங்கடல் வரையில் மற்றும் தினேப்பர் ஆற்றில் இருந்து அட்ரியாடிக் கடலுக்கு பரவியது.  
பால்கன் பகுதியில் இப்பேரரசானது பலமானதாக உருவெடுத்ததால், பல நூற்றாண்டுகளாக பைசான்டைன் பேரரசுடன் நீண்டகால தொடர்பினை கொண்டிருந்தது, சில நேரங்களில் நட்பு நாடகவும் மற்றும் சில நேரங்களில் மிகப்பெரிய விரோதியாகவும் இருந்தது. பல்கேரிய பேரரசு பைசான்டைன் பேரரசுடன் பல போர்களை நடத்தியது.இப்பேரரசு பைசான்டைன் அரசின் வடக்கே உள்ள பிரதான எதிரியாக மாறியது. எதிரிகளாக இருப்பினும் இந்த இரு நாடுகளும் பல முறை சமாதானம் அடைந்தும், கூட்டணியாகவும் செயல்பட்டன. அவற்றில் குறிப்பிடத்தக்கவை கான்ஸ்டான்டினோப்பில் நகரை இரண்டாம் முறையாக அரபு படை முற்றுகையிட்ட போது பல்கேரிய இராணுவம் அந்த முற்றுகையை தகர்த்து அரேபிய இராணுவத்தை அழித்ததால், தெற்காசிய ஐரோப்பாவில் படையெடுக்க இருந்த அரபு இராணுவத்தின் முயற்சியைத் தடுத்தது.  
பைசாந்தியம் பல்கேரிய பேரரசின் பகுதிகளில் வலுவான கலாச்சார செல்வாக்கைக் கொண்டிருந்தது, இது 864 ஆம் ஆண்டில் பல்கேரியப்ப் பகுதிகளில் கிறித்துவ மதத்திற்கு மாறுவதற்கு வழிவகுத்தது.அவார் ககானேட் பகுதியின் சிதைவுக்கு பிறகு பல்கேரிய பேரரசு அதன் வடமேற்கு பகுதியான பன்னோனியன் சமவெளி வரை விரிவாக்கம் அடைந்தது.பின்னர் பெகெனெக்ஸ் மற்றும் க்யூமன்ஸ் ஆகியோரின் முன்னேற்றத்தை பல்கேரியர்கள் எதிர்கொண்டனர், மேலும் மாக்யர்ஸ் மீது ஒரு வெற்றிகரமான தாக்குதலை நடத்தி, பன்னோனியாவில் நிரந்தரமாக தங்களின் ஆளுமையை நிலைநிறுத்தினர்.9 ஆம் நூற்றாண்டின் பிற்பகுதியிலும், 10 ஆம் நூற்றாண்டின் ஆரம்பத்திலும் முதலாம் சிமியன் பைஸாண்டியர்களின் மீது தாக்குதல் நடத்தி வெற்றிகளைப் பெற்றார்.அதன் பிறகு, அவர் பேரரசர் பட்டத்தை ஏற்றுக்கொண்டார். மேலும் அவர் பல்கேரிய மாநிலத்தை மிகப்பெரிய அளவிற்கு விரிவுபடுத்தினார்.917 ல் அஞ்சியலஸ் போரில் பைசான்டைன் இராணுவத்தை அழித்தபின், பல்கேரியர்கள் 923 மற்றும் 924 இல் கான்ஸ்டாண்டினோபுலை முற்றுகையிட்டனர். ஆயினும் பைசண்டைன்கள் 1014 இல், இரண்டாம் பேசில் இன் கீழ், க்ளைடியன் போரில் பல்கேரியர்கள் மீது தாக்குதல் நடத்தி வெற்றி அடைந்தனர். 1018ல், கடைசி பல்கேரிய கோட்டையானது பைசாந்தியப் பேரரசிடம் சரணடைந்தது. இதன் மூலம் முதலாம் பல்கேரிய பேரரசு முடிவுக்கு வந்தது.
# எட்டிப்பல்லிதலாவ்

**எட்டிப்பல்லிதலாவ்** (ETTIPALLITALAV) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு வருவாய் கிராமம் ஆகும்.
# எட்டிப்பல்லிதலாவ்

## மக்கள் வகைப்பாடு

2011 ஆண்டு மக்கள் கணக்கெடுப்பின்படி இக்கிராமத்தில் 33 வீடுகள் உள்ளன. கிராமத்தின் மொத்த மக்கள் தொகையானது 163 ஆகும். இதில் ஆண்கள் எண்ணிக்கை 84, பெண்களின் எண்ணிக்கை 79 என உள்ளது. மக்களின் கல்வியறிவு விகிதமானது 57.46 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# கங்கலேரி

**கங்கலேரி** (GANGALERI) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு வருவாய் கிராமம் ஆகும்.
# கங்கலேரி

## அமைவிடம்

கெங்கலேரி ஊராட்சிக்கு உட்பட்ட இந்த ஊரானது கிருஷ்ணகிரி- இராயக்கோட்டைச் சாலையில் உள்ளது. இந்த ஊர் கிருஷ்ணகிரியில் இருந்து 2 கிலோமீட்டர் தொலைவிலும், மாநிலத் தலைநகரான சென்னையில் இருந்து 268 கிலோமீட்டர் தொலைவிலும் உள்ளது.
# கங்கலேரி

## மக்கள் வகைப்பாடு

2011 ஆண்டு மக்கள் கணக்கெடுப்பின்படி இக்கிராமத்தில் 766 வீடுகள் உள்ளன. கிராமத்தின் மொத்த மக்கள் தொகையானது 3242 ஆகும். இதில் ஆண்கள் எண்ணிக்கை 1617, பெண்களின் எண்ணிக்கை 1625 என உள்ளது. மக்களின் கல்வியறிவு விகிதமானது 62.0 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# கங்கலேரி

## வரலாற்றுச் சின்னங்கள்

தென்பெண்ணை ஆற்றின் இடது கரையில் அமைந்துள்ள கங்கலேரி மலையின் அடிவாரத்தில் பெருங்கற்காலத்தைச் சேர்ந்த ஏழு கல்பதுக்கைகள் உள்ளன. கிழக்கு நோக்கி உள்ள இவை அளவில் மிகப் பெரியதாக உள்ளன. இங்கு இருவேறுபட்ட வடிவங்களில் கல்வட்டங்கள் உள்ளன.
# கங்கலேரி

## ஊரில் உள்ள பள்ளிகள்

- கங்கலேரி அரசு உயர்நிலைப் பள்ளி
# கங்கலேரி

## ஊரில் உள்ள கோயில்கள்

- கங்கலேரி பட்டாளம்மன் கோயில்
- கங்கலேரி செல்லியம்மன் கோயில்
- கங்கலேரி மல்லேஸ்வரர் கோயில்
# அசோக் மேத்தா

**அசோக் மேத்தா** (24 அக்டோபர் 1911 பாவ்நகர் - 1984) என்பவர் இந்திய விடுதலைப் போராட்ட வீரர் மற்றும் சோசலிச அரசியல்வாதி ஆவார். இவர் இந்திய தேசிய காங்கிரசின் ஒரு சோசலிச பிரிவான காங்கிரஸ் சோசலிச கட்சியை உருவாக்க உதவினார். மேலும் இவர் பம்பாய் நகரத்தின் அரசியலிலும் நிர்வாகத்திலும் மிகுதியான ஆர்வமிக்கவராக இருந்தார்.
# அசோக் மேத்தா

## வாழ்க்கை

### ஆரம்ப வாழ்க்கை

அசோக் மேத்தா 1911 அக்டோபர் 24 ம் நாள் குசராத்தி எழுத்தாளரான ரஞ்சித்ராம் மேத்தாவுக்கு மகனாக பாவ்நகரில் பிறந்தார். இவர் அகமதாபாத் மற்றும் சோலாப்பூர் போன்ற ஊர்களில் தனது துவக்கக் கல்வியை முடித்தார். பின்னர் இவர் 1931 இல் பம்பாய் பல்கலைக்கழகத்தில் பட்டம் பெற்றார், அங்கு இவருக்கு சுதேசி இயக்கத்தின் அறிமுகம் ஏற்பட்டது.
# அசோக் மேத்தா

## வாழ்க்கை

### பணிகள்

1932 இல் ஒத்துழையாமை இயக்கத்தில் கலந்துகொண்டதற்காக இவர் சிறையில் அடைக்கப்பட்டார். 1942 ஆம் ஆண்டு வெள்ளையனே வெளியேறு இயக்கத்தில் மேத்தா தீவிரமாக ஈடுபட்டு கைது செய்யப்பட்டார். இதுபோன்ற இவரது செயல்பாடுகளால் இவருக்கு ஐந்து முறை கடுஞ் சிறைதண்டனை விதிக்கப்பட்டது.  
இந்தியாவின் சுதந்திரத்திற்குப் பிறகு, இவர் பம்பாயில் தொழிற்சங்கங்களை ஒழுங்கமைப்பதில் ஈடுபட்டார். மேலும் இவர் ஐ.என்.டி.யூசி தொழிற் சங்கத்தின் நிறுவனர்களில் ஒருவராவார்.  
1946 முதல் 1947 வரை பம்பாய் நகரின் மேயராக பணியாற்றினார். 1950 களின் துவக்கத்தில் தீவிர அரசியலில் இருந்து ஓய்வுபெற்ற மேத்தா, இந்திய விடுதலைப் போராட்டத்தில் தனது அனுபவங்களையும், சோசலிச சீர்திருத்தங்களின் முக்கியத்துவத்தைக் குறித்தும் பல நூல்களை எழுதினார். 1950 இல், இவர் சோசலிச கட்சியின் எட்டாவது அமர்வின் தலைவராக தேர்ந்தெடுக்கப்பட்டார். அசோக மேத்தா புதிய கட்சியின் பொதுச் செயலாளராக ஆனார். இவர் 1959-1963 ஆண்டு காலகட்டத்தில் பிரஜா சோசலிசக் கட்சியின் தலைவராக இருந்தார்.  
பயன்பாட்டுப் பொருளாதார ஆய்வுக்கான தேசிய பேரவை (என்சிஏஇஆர்) என்ற உயர் ஆய்வு மையத்தை தில்லியில் நிறுவினார். இது இந்தியாவில் பொருளாதாரக் கொள்கைகளை வகுப்பதற்காக உருவான முதல் சுதந்திர அமைப்பாக இது 1956இல் நிறுவப்பட்டது. இவர் 1963 இல், மத்திய திட்டக் குழுவின் துணைத் தலைவராக பணியாற்றினார். 1964 இல் மத்திய அமைச்சராகவும் பதவி வகித்துள்ளார். 3 ஏப்ரல் 1966 முதல் 26 பிப்ரவரி 1967 வரை மாநிலங்களவை உறுப்பினராக இருந்தார்.  
1975 ஆம் ஆண்டு சூன் 26 ஆம் நாள் நெருக்கடி நிலையின் போது கைது செய்யப்பட்ட இவர், அரியானாவின் ரோக்தாக் சிறையில் அடைக்கப்பட்டார்.  
பஞ்சாயத்து ராஜ் குறித்து ஆராய்ந்து அரசுக்குப் பரிந்துரைக்க 1977இல் ஜனதா அரசு அமைத்த குழுவின் தலைவராக அசோக் மேத்தா இருந்தார்.  
1984 இல் அவர் இறந்தார்.
# அசோக் மேத்தா

## முக்கிய படைப்புகள்

பின்வரும் குறிப்பிடத்தக்க நூல்களை எழுதியுள்ளார்:
- *Economic Planning in India*
- *Who Owns India?* (1950)
- *Democratic Socialism* (Bharatiya Vidya Bhavan)
- *Studies in Socialism* (Bharatiya Vidya Bhavan)
- *Reflections on Socialist Era* (C. Chand and Co.)
# கிசான் மஸ்தூர் பிரஜா கட்சி

**கிசான் மஸ்தூர் பிரஜா கட்சி** என்பது இந்தியாவின் ஒரு அரசியல் கட்சியாகும். இது 1951 இல் நிறுவப்பட்டது, பின்வந்த ஆண்டில் இக் கட்சியும், சோசலிச கட்சியும் இணைந்து பிரஜா சோசலிச கட்சியாக உருவானது. 'விவசாயத் தோழிலாளர் மக்கள் கட்சி' என்றும் அழைக்கப்பட்டது.
# கிசான் மஸ்தூர் பிரஜா கட்சி

## வரலாறு

இக்கட்சியானது 1951 சூனில் இந்திய தேசிய காங்கிரசு கட்சியில் அதிருப்தியுற்றவரான ஆச்சார்ய கிருபளானியின் தலைமையில் நிறுவப்பட்டது. இதன் முக்கிய இரண்டு தலைவர்கள் : பிரபுல்லா சந்திர கோஷ் மற்றும் தங்குதூரி பிரகாசம் ஆகியோர். இவர்கள் முறையே மேற்கு வங்கத்திலும், மெட்ராஸ் மாகாணத்திலும் முதலமைச்சராக இருந்தவர்களாவர். மைசூர் மாநிலத்தில், தில்லி, உத்தரப் பிரதேசம் மற்றும் விந்திய பிரதேசம் ஆகிய மாகாணங்களில் தல ஒரு தொகுதிகள் அடங்கும். இக்கட்சி மொத்தம் 5.8% வாக்குகளைப் பெற்றது. என்றாலும் மாநில சட்டமன்றங்களில் 77 இடங்களை மட்டுமே வென்றது. 1952 செப்டம்பரில் சோசலிச கட்சியுடன் இணைந்தது.
# எர்ரஅள்ளி

**எர்ரஅள்ளி** (ERRAHALLI) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு வருவாய் கிராமம் ஆகும்.
# எர்ரஅள்ளி

## மக்கள் வகைப்பாடு

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 16 கிலோமீட்டர் தொலைவிலும், காவேரிப்பட்டணத்தில் இருந்து 4 கிலோமீட்டர் தொலைவிலும், மாநிலத் தலைநகரான சென்னையில் இருந்து 271 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 2554 வீடுகள் உள்ளன. கிராமத்தின் மொத்த மக்கள் தொகையானது 10749 ஆகும். இதில் ஆண்கள் எண்ணிக்கை 5405, பெண்களின் எண்ணிக்கை 5344 என உள்ளது. மக்களின் கல்வியறிவு விகிதமானது 70.6 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# எர்ரஅள்ளி

## ஊரில் உள்ள கோயில்கள்

- கவிசென்றாய பெருமாள் கோயில்
# கங்கமடுகு

**கங்கமடுகு** (GANGAMADUGU) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு வருவாய் கிராமம் ஆகும்.